Echitația, o metodă de relaxare pentru copii și adulți.
Şcoala de călărie se află la aproximativ 20 de kilometri de Capitală, în Afumaţi. O lecţie de echitaţie cu instructor sau o plimbare de o oră pe câmp costă 90 de lei. Maximum trei persoane pot călări în acelaşi timp în manej, supravegheate, pentru a respecta normele de distanţare socială.
E weekend și vreau să îți propun ceva. Ia-ți copilul și hai la herghelie.Cătălin este proprietarul școlii de echitație și spune cum s-a îndrăgostit de această meserie."Vin foarte mulţi care încearcă pentru prima dată, majoritatea rămân în continuare la căluţi. La vârsta de patru ani am călărit pentru prima dată. Mi-a luat ceva, într-adevăr, să mă apuc de business, dar asta am simţit", a spus Cătălin Nistor, proprietarul școlii de echitație.